**ΠΑΡΑΡΤΗΜΑ 3**

##  (Το Παράρτημα αποτελεί αναπόσπαστο τμήμα της Υ.Α. …………..)

**ΕΤΗ ΠΑΛΑΙΟΤΗΤΑΣ – ΠΡΟΣΔΙΟΡΙΣΜΟΣ ΕΠΕΝΔΥΣΕΩΝ ΑΠΛΗΣ ΑΝΤΙΚΑΤΑΣΤΑΣΗΣ**

Εφαρμόζονται περιορισμοί ως προς την αντικατάσταση εξοπλισμού που υπάρχει στην εκμετάλλευση και δεν έχει αποσβεστεί. Ο πίνακας του παρόντος παραρτήματος παρέχει πληροφορίες σχετικά με τη διάρκεια της απόσβεσης του εξοπλισμού της εκμετάλλευσης (δεύτερη στήλη), του συντελεστή ετήσιας σταθερής απόσβεσης που εφαρμόζεται για τον υπολογισμό της αναπόσβεστης αξίας (τρίτη στήλη), και για το αν και πόσα έτη πριν την ολοκλήρωση των ετών απόσβεσης μπορεί να αντικατασταθεί μία επένδυση από μία νέα ώστε να απομένει έως και το 20% των ετών απόσβεσης (τέταρτη στήλη).

|  |  |  |  |
| --- | --- | --- | --- |
| **Κατηγορία του στοιχείου ενεργητικού της εκμετάλλευσης** | **Περίοδος απλής αντικατά-στασης** | **Συν/στής απόσβεσης/έτος** | **Αντικατάσταση****με μείωση της δαπάνης****(έτη απόσβεσης που απομένουν ≤ 20%)** |
| Γεωργικές κατασκευές (αντλιοστάσιο, δεξαμενές που απαιτούν εκσκαφές ή επιχώσεις φυσικού εδάφους, τσιμεντένιες υδατοδεξαμενές) | **30** | **3,33%** | **6** |
| Γεωτρήσεις | **25** | **4,00%** | **5** |
| Αντλίες | **20** | **5,00%** | **4** |
| Ηλεκτρογεννήτριες και μηχανολογικός εξοπλισμός επαναχρησιμοποίησης υδάτων | **12** | **8,33%** | **2** |
| Αρδευτικά συστήματα (αφορά αντικατάσταση από ιδίου τύπου αρδευτικό σύστημα) | **8** | **12,50%** | **2** |
| Εξοπλισμός Η/Υ, κύριος και περιφερειακός και λογισμικό | **5** | **20,00%** | **1** |
| Λοιπά μηχανήματα και εξοπλισμός εκτός Η/Υ και λογισμικού | **10** | **10%** | **2** |

**Παράδειγμα για τη χρήση του ανωτέρω πίνακα:**

Έστω ότι υποψήφιος αιτείται τη στήριξη αγοράς καινούργιας αντλίας νερού με αιτούμενη δαπάνη 5.000 € ενώ διαθέτει μηχάνημα ίδιας χρήσης ηλικίας 18 ετών σύμφωνα με τα τηρούμενα λογιστικά στοιχεία.

Πρώτα ελέγχουμε αν τα έτη για τα οποία πρέπει να υπολογιστεί η απόσβεση είναι λιγότερα ή ίσα προς το 20% των συνολικών ετών που αναφέρονται στο πίνακα για τη συγκεκριμένη επένδυση.

Τα έτη παλαιότητας μετά τα οποία μπορεί να αντικατασταθεί η αντλία σύμφωνα με το παραπάνω πίνακα είναι 20 και συνεπώς τα έτη για τα οποία πρέπει να υπολογιστεί η απόσβεση είναι 2 (=20-18). Άρα 2/20 = 0,10% το οποίο είναι μικρότερο από 20% και συνεπώς προχωρούμε στον υπολογισμό της επιλέξιμης δαπάνης.

Η επιλέξιμη δαπάνη υπολογίζεται ως εξής:

Αιτούμενη δαπάνη - (αιτούμενη δαπάνη x συντελεστή απόσβεσης (στήλη 2 πίνακα) x έτη που υπολείπονται για την απόσβεση)

5.000€ - (5.000€ × 5,00% × 2)=5.000€ - (250€ × 2) = 4.500€